open-index/open-wikipedia-markdown huggingface dataset:
Grupo Desportivo de Chaves

O **Grupo Desportivo de Chaves**. coñecido comunmente como **Chaves**, é un equipo de fútbol da cidade de Chaves, en Portugal. Fundouse en 1949 e compite na Primeira Liga. O seu campo é o Estádio Municipal Eng. Manuel Branco Teixeira, con capacidade para 8.400 espectadores.

## Palmarés 
* **Segunda Divisão Portuguesa**: 2008–09, 2012–13
* **Taça de Portugal**: Finalista 2009–10

## Véxase tamén 
### Ligazóns externas 
* Sitio web oficial&nbsp;
Simon Helberg

**Simon Maxwell Helberg**, nado o 9 de decembro de 1980 nos Ánxeles, é un actor, cómico e músico estadounidense principalmente coñecido por interpretar a Howard Wolowitz na serie de televisión *The Big Bang Theory*.

## Filmografía 
### Cinema 
## Véxase tamén 
### Ligazóns externas 
*
A Caseta, Seoane Vello, Montederramo

**A Caseta** é un lugar da parroquia de Seoane Vello, no concello ourensán de Montederramo na comarca da Terra de Caldelas. Segundo o IGE, en 2015 tiña nove habitantes (tres homes e seis mulleres).
## Toponimia
O topónimo **A Caseta** débese á presenza dunha caseta de legoeiros. A aldea está atravesada pola estrada OU-536 (antiga N-120), no camiño entre Ourense e Ponferrada.

## Lugares e parroquias 
### Lugares de Seoane Vello 
### Parroquias de Montederramo 
## Notas 
## Véxase tamén 
### Outros artigos 
*Lugares de Montederramo
Arrival

## Filmes 
* *The Arrival*, un filme de terror de ciencia ficción de 1991 dirixido por David Schmoeller
* *The Arrival*, un suspense de ciencia ficción de 1996 dirixido por David Twohy e protagonizado por Charlie Sheen
* *Arrival*, un filme de ciencia ficción de 2016 dirixido por Denis Villeneuve
Kaley Cuoco

**Kaley Christine Cuoco**, nada en Camarillo o 30 de novembro de 1985, é unha actriz estadounidense. É coñecida por interpretar a Bridget Hennessy na serie da ABC *8 Simple Rules* (2002–2005), a Billie Jenkins na derradeira tempada de *Charmed* (2005–2006) e a Penny na comedia da CBS *The Big Bang Theory* (2007–presente) polo cal gañou un premio Satellite no 2012. Cuoco tamén apareceu en filmes como *To Be Fat like Me* (2007), *Hop* (2011) e *Authors Anonymous* (2014). En outubro de 2014, Cuoco foi premiada cunha estrela no Paseo da Fama de Hollywood.

## Notas 
## Véxase tamén 
### Ligazóns externas 
* 
* Ficha en RottenTomatoes
Segunda Liga 2016/17

A tempada **2016–17** da **Segunda Liga** (por motivos de patrocinio **Ledman LigaPro**) é a 27.ª edición da segunda competición ligueira de fútbol en Portugal. Un total de 22 equipos disputan a liga, sendo o FC Porto B o defensor do título, campión na tempada anterior.

## Equipos 
### Equipos e localizacións 
### Persoal e equipamentos 
## Véxase tamén 
*Primeira Liga 2016–17
*Taça de Portugal 2016–17
*Taça da Liga 2016–17

### Ligazóns externas 
* Páxina oficial da LPFP
Oso de anteollos

O **oso de anteollos** (*Tremarctos ornatus*) tamén coñecido como **oso andino** e localmente como *jukumari* (en aimará), *ukumari* (quechua) e o *Arctodus* do Plistoceno medio até o tardío. Os osos de anteollos son a única especie supervivente de oso en América do Sur. A especie está clasificada como vulnerable pola IUCN por mor da perda do seu hábitat.

## Notas 
## Véxase tamén 
### Ligazóns externas 
* Proxecto de conservación do oso anteollos
* www.sbc-peru.org
* Programa Don Oso Program pola Fundación Cordillera Tropical
As Chás, As Chás, Montederramo

**As Chás** é un lugar da parroquia das Chás, no concello ourensán de Montederramo na comarca da Terra de Caldelas. Segundo o Instituto Galego de Estatística, en 2024 estaba deshabitado, o que supón unha diminución con respecto a 2015, cando tiña 1 habitante.

## Lugares e parroquias 
### Lugares das Chás 
### Parroquias de Montederramo 
## Notas 
## Véxase tamén 
### Outros artigos 
*Lugares de Montederramo
A Servaínza, Grixoa, Viana do Bolo

**A Servaínza** é un lugar da parroquia de Grixoa, no concello ourensán de Viana do Bolo na comarca de Viana. Segundo o IGE, en 2015 tiña 6 habitantes (4 homes e 2 mulleres).

## Lugares e parroquias 
### Lugares de Grixoa 
### Parroquias de Viana do Bolo 
## Notas
Os Castaños

O topónimo **Os Castaños** pode referirse a:

;En Galiza
***Os Castaños**, lugar da parroquia de Caldas de Reis, no concello de Caldas de Reis;
***Os Castaños**, lugar da parroquia de Barrantes, no concello de Ribadumia.

## Véxase tamén
### Outros artigos
***Cestaños**, lugar da parroquia de Parada, no concello de Ordes.
Castañedo

Como topónimo **Castañedo** pode referirse a:

;En Galiza
***Castañedo**, parroquia do concello de Navia de Suarna;
****Castañedo**, lugar de dita parroquia.

## Véxase tamén
### Outros artigos
Castro de Lodeiro

O **castro de Lodeiro** é un poboado castrexo de chaira fortificado situado nunha pequena elevación natural na parroquia do Sequeiro no concello de Valdoviño.

## Descrición 
É un castro situado nunha pequena elevación natural na chaira. Ten forma ovalada, mide de norte a sur: 62 m, de leste a oeste: 50 m e de noroeste a sueste: 76 metros.

Está arrodeado de leiras e camiños.

## Notas
## Véxase tamén 
### Outros artigos 
* Cultura castrexa
* Arco Ártabro

### Ligazóns externas 
* Catálogo plan básico autonómico Castro de Lodeiro Xunta de Galicia
* Castro de Lodeiro .
Otto Stuppacher

**Otto Stuppacher**, nado en Viena o 3 de marzo de 1947 e finado na mesma cidade o 13 de agosto de 2001, foi un piloto de competición austríaco.

## Traxectoria
Competiu en subidas de montaña e carreiras de coches deportivos antes de entrar na Fórmula 1 en , cun Tyrrell 007. Negóuselle a participación no Gran Premio de Austria de 1976, xunto ao seu compañeiro de equipo Karl Oppitzhauser, malia tratar de propoñer unha petición dos outros equipos.
No Gran Premio de Italia de 1976 non puido cualificar por unha marxe considerable, pero posteriormente foi promovido na cualificación cando outros tres coches foron eliminados debido a irregularidades no combustible. Desafortunadamente, Stuppacher xa marchara do circuíto e volvera a casa, e non puido regresar ao circuíto a tempo para correr. Os tres corredores degradados foron finalmente re-admitidos logo da retirada de Stuppacher e Arturo Merzario.

Stuppacher non puido cualificarse nos seus outros dous intentos en 1976, o Gran Premio do Canadá de 1976 e o Gran Premio dos Estados Unidos de 1976, este último a máis de 27 segundos do tempo do pole James Hunt. Ata a data, esta diferenza entre a pole position e o tempo máis lento durante a cualificación nunha carreira oficial de Fórmula Un é unha marcaque aínda se mantén hoxe.

Non está claro canto en cantas carreiras competiu Stuppacher logo de 1976, e sábese moi pouco del ata que foi atopado morto no seu apartamento de Viena en 2001.

### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas 
## Véxase tamén 
### Ligazóns externas 
* Biography at F1 Rejects
As Casillas

O topónimo **As Casillas** pode referirse a:

;En Galiza
***As Casillas**, lugar da parroquia de Santa Mariña de Lagostelle, no concello de Guitiriz;
***As Casillas**, lugar da parroquia de Ordes, no concello de Ordes.

## Véxase tamén
### Outros artigos
Castelo de Arriba

Como topónimo **Castelo de Arriba** pode referirse a:

;En Galiza
***Castelo de Arriba**, lugar da parroquia de Castelo no concello de Culleredo;
***Castelo de Arriba**, lugar da parroquia de San Xurxo de Moeche no concello de Moeche.

## Véxase tamén
### Outros artigos
***Castrelo de Arriba**, lugar da parroquia de Pardemarín, no concello da Estrada.
O Casteliño

Como topónimo **O Casteliño** pode referirse a:

;En Galiza
***O Casteliño**, lugar da parroquia de Rubiós, no concello das Neves;
***O Casteliño**, lugar da parroquia de Osedo, no concello de Sada.

## Véxase tamén
### Outros artigos
Castañal

O topónimo **Castañal** pode referirse a:

;En Galiza
***Castañal**, lugar da parroquia de Valcarría, no concello de Viveiro;
***O Castañal**, lugar da parroquia de Loureza, no concello de Oia;
***O Castañal**, lugar da parroquia de Alcabre, no concello de Vigo;
***O Castañal**, lugar da parroquia de Saiáns, no concello de Vigo.

## Véxase tamén
### Outros artigos
***Castañal**, variedade de uva tinta autóctona de Galiza.
Pegasus (xénero)

***Pegasus*** é un xénero de peixes dragón que se atopa en augas mariñas costeiras tropicais. O nome provén do cabalo alado Pegaso da mitoloxía grega. As especies do xénero habitan na contorna do Indo-Pacífico: Australia, Bahrain, China, India, Indonesia, Xapón, Malaisia, Mozambique, Myanmar, Filipinas, Arabia Saudita, Singapur, Taiwán, Tanzania e Tailandia.

## Especies 
Actualmente hai 4 especies recoñecidas deste xénero:
* *Pegasus lancifer* Kaup, 1861
* *Pegasus laternarius* G. Cuvier, 1816
* *Pegasus volitans* Linnaeus, 1758
* *Pegasus tetrabelos* Osterhage, Pogonoski, Appleyard & W. T. White, 2016

## Notas
Provincias da República Popular da China

miniatura|300px|División provincial da China.

As **provincias** (en , Shěng), anteriormente **divisións administrativas de nivel provincial** (en , Shěng Jí Xíngzhèngqū) ou **divisións administrativas de primeiro nivel** (en , Yī Jí Xíngzhèngqū), son as divisións territoriais de máis alto nivel na República Popular da China. Ten 34 divisións, clasificadas en 23 provincias (incluíndo a Provincia de Taiwán, que é reclamada pero non controlada pola República Popular da China), catro concellos, cinco rexións autónomas, e dúas rexións administrativas especiais.

A República Popular da China reclama a soberanía sobre o territorio administrado pola República da China, considerándoa como a provincia de Taiwán. A República Popular tamén administra algunhas illas que forman parte de Fujian, Taiwán. Orixinalmente formaban parte da provincia unificada de Fujian, que dende a fin da Guerra civil chinesa en 1949 foi dividida entre os dous países.

## Provincias 
## Notas 
## Véxase tamén 
### Ligazóns externas 
* Mapa interactivo en Dbresearch.com — *con indicadores económicos para tódalas provincias chinesas*.
IAE V2500

O **IAE V2500** é un motor turboventilador de alto índice de derivación que equipa os avións da familia Airbus A320 (A320, A321, A319 e o Airbus Corporate Jet), o McDonnell Douglas MD-90 e o Embraer KC-390.

International Aero Engines é un consorcio apoiado por catro fabricantes de motores de aviación formado en 1983 para producir este motor. A certificación da FAA para o V2500 foi conseguida en 1988.

## Notas
General Electric CF6

O **General Electric CF6** é unha familia de motores turboventilador de alto índice de derivación producidos por GE Aviation. Baseado no TF39, o primeiro motor a reacción de gran potencia e alto índice de derivación, o CF6 equipa a unha gran variedade de avións de pasaxeiros civís. O núcleo básico do motor tamén impulsa os turboeixos LM2500, LM5000 e LM6000 marítimos e de xeración de enerxía.

General Electric pretende substituír a familia CF6 polo GEnx.

## Desenvolvemento 
Despois de desenvolver o TF39 para o C-5 Galaxy a finais dos anos 60, GE ofreceu unha variante máis potente para o uso civil, o CF6, e rapidamente atopou interese en dous deseños ofrecidos nun contrato recente de Eastern Airlines, o Lockheed L-1011 e o McDonnell Douglas DC-10. O L-1011 finalmente seleccionou o Rolls-Royce RB211, pero o DC-10 quedou co CF6 e entrou en servizo en 1971. Tamén foi escollido para versións do Boeing 747. Dende entón o CF6 equipou a versións dos Airbus A300, 310 e 330, Boeing 767 e McDonnell Douglas MD-11. O álto índice de derivación do CF6 representou un avance histórico na eficiencia dos motores de aviación.

No ano 2000, a NTSB advertiu que o compresor de alta presión podería romperse, e en 2010 que os discos do rotor da turbina de baixa presión poderían fallar.

## Notas
Rexións autónomas da República Popular da China

300px|miniatura|Rexións autónomas da China.

Unha **rexión autónoma** (en , pinyin: zìzhìqū) é unha división administrativa da China de primeiro nivel. Ó igual que as provincias chinesas, unha rexión autónoma ten o seu propio goberno local, pero unha rexión autónoa ten máis dereitos lexislativos. Unha rexión autónoma é unha entidade que ten unha alta poboación dun grupo étnico minoritario en particular.

A rexión da Mongolia Interior foi estabelecida en 1947; Xinjiang fíxose autónoma en 1955; Guangxi e Ningxia en 1958, e o Tíbet en 1965. A designación de estabelecer Guangxi e Ningxia como áreas autónomas dos pobos zhuang e hui, respectivamente, foi moi protestada polos han, que representan dous terzos da poboación en cada rexión. Malia que os mongois supolían aínda menos porcentaxe de poboación en Mongolia Interior, a Guerra civil chinesa deu pouca oportunidade para protestar.

## Lista de rexións autónomas 
## Demografía 
### Composición étnica 
Composición étnica das rexións autónomas das en datos porcentuais (2000).

## Notas 
## Véxase tamén 
### Outros artigos 
* División Administrativa da República Popular da China
* Provincias da República Popular da China
* Rexión administrativa especial
Pratt & Whitney JT8D

O **Pratt & Whitney JT8D** é un motor turboventilador de baixo índice de derivación (0,96 a 1), introducido por Pratt & Whitney en febreiro de 1963 co voo inaugural do Boeing 727. Fi unha modificación do turborreactor Pratt & Whitney J52, que equipaba ao avión de ataque da Armada estadounidense A-6 Intruder. O Volvo RM8 é unha versión con postcombustión que foi licenzado en Suecia para o caza Saab 37 Viggen. Pratt & Whitney tamén vendeu versións estáticas para plantas de enerxía e para a propulsión de barcos coa designación FT8.
General Electric CF34

O **General Electric CF34** é un motor turboventilador civil desenvolvido por GE Aircraft Engines a partir do seu motor militar TF34. O CF34 é usado en varios avións de pasaxeiros, como a serie Bombardier CRJ, os Embraer E-Jets, e o chinés Comac ARJ21. En abril de 2015 entregáranse 5 694 motores CF34.

## Aplicacións 
; CF34-1A

*Bombardier Challenger 601-1A

; CF34-3A

*Bombardier Challenger 601-3A

; CF34-3A1

*Bombardier Challenger 601-3R
* Bombardier CRJ100 ER/LR

; CF34-3A2

*Bombardier Challenger 601-3A/ER

; CF34-3B

* Bombardier Challenger 604
* Bombardier Challenger 605

; CF34-3B1

* Bombardier Challenger 850
* Bombardier CRJ200 ER/LR
* Bombardier CRJ440 ER/LR

; CF34-8C1

* Bombardier CRJ700 (Series 701)

; CF34-8C5

* Bombardier CRJ700 (Series 705)
* Bombardier CRJ900
* Bombardier CRJ900 NextGen

; CF34-8C5A1

* Bombardier CRJ1000 NextGen

; CF34-8C5B1

* Bombardier CRJ700 NextGen

; CF34-8E

* Embraer E-170
* Embraer E-175

; CF34-10A

* Comac ARJ21

; CF34-10E

* Embraer E-190
* Embraer E-195
* Embraer Lineage 1000

## Notas
Soloviev D-30

O **Soloviev D-30** é un motor turboventilador soviético de baixo índice de derivación. Ten unha versión supersónica con postcombustión, o D-30F6, usado no interceptor Mikoyan-Gurevich MiG-31, e dúas versións civís sen postcombustión, o D-30Kp e o D-30KU, que equipan aos avións de pasaxeiros Ilyushin Il-62M e Tupolev Tu-154M, e ao cargueiro Ilyushin Il-76MD.
Pratt & Whitney JT3D

O **Pratt & Whitney JT3D** é un dos primeiros motores turboventilador derivado do turborreactor Pratt & Whitney JT3C. Foi encendido por vez primeira en 1958 e o seu primeiro voo foi en 1958 a bordo dun B-45 Tornado de probas. Foron fabricados máis de 8 000 JT3D entre 1959 e 1985. A meirande parte dos motores JT3D aínda están en servizo hoxe en día nos avións militares, sendo coñecido coa designación **TF33** na USAF.
Pratt & Whitney PW4000

O **Pratt & Whitney PW4000** é unha familia de motores turboventilador de alto índice de derivación cunha potencia certificada cun rango de 230 a 441&nbsp;kN. Foi deseñado como o sucesor da serie JT9D e atopou máis aplicacións que o seu predecesor, sendo equipado en avións como os A300, A310, A330, 747-400, 767, 777 ou MD-11.

## Deseño e desenvolvemento 
O PW4000 está dividido en tres familias distintas dependendo do diámetro do seu ventilador.

A primeira familia é a do ventilador de 2,4 metros de diámetro, cun pulo certificado que vai de 230 a 275 kN. Impulsa aos Airbus A310-300, A300-600, Boeing 747-400, 767-200/300, KC-46A e McDonnell Douglas MD-11 e está certificado para un ETOPS de 180 minutos se é usado en avións bimotores. Eses modelos inclúen os PW4052, PW4056, PW4060, PW4062, PW4062A, PW4152, PW4156A, PW4156, PW4158, PW4460 e PW4462.

A segunda familia ten un ventilador de 2,5 metros e foi desenvolvida especificamente para o Airbus A330. Ten un pulo certificado de entre 287 e 305 kN. Os modelos son os PW4164, PW4168 e PW4168A. O lanzamento do programa Advantage70 anunciouse no Farnborough Airshow de 2006 cunha venda a Kingfisher Airlines. Este paquete incrementa o pulo certificado ata 311 kN, reduce o consumo de combustible nun 1%, e reduce os custos de mantemento ao redor dun 15%.

A terceira familia é a do ventilador de 2,8 m, desenvolvida para o Boeing 777 e sendo o seu motor de lanzamento. No presente está dispoñible no 777-200ER e ten un pulo certificado de entre 386 e 441 kN. Entrou en servizo o 7 de xuño de 1995 con United Airlines e foi o primeiro reactor en operar cunha certificación ETOPS de 180 minutos. Tamén foi unha opción para o 777-200 e o 777-300.
Ivchenko AI-25

O **Ivchenko AI-25** é unha familia de motores turboventilador civís e militares de índice de derivación medio desenvolvida por Ivchenko OKB na Unión Soviética. Foi o primeiro motor de derivación usado en avións de curto alcance na Unión Soviética. O motor aínda é fabricado pola compañía ucraína Motor Sich.
Rolls-Royce RB211

O **Rolls-Royce RB211** é unha familia de motores turboventilador de alto índice de derivación fabricados por Rolls-Royce e con capacidades de xerar potencias de entre 166 e 270&nbsp;kN. Foi desenvolvido orixinalmente para o Lockheed L-1011 TriStar e entrou en servizo en 1972, sendo o único motor en equipar a ese avión. Foi substituído oficialmente nos anos 90 pola familia Rolls-Royce Trent, que descende conceptualmente do RB211.

* Reliability Analysis of the RB-211 Jet Engines Operated by Icelandair
Instalacións de Zubieta

As **Instalacións de Zubieta** son os terreos de adestramento da Real Sociedad que se atopan situadas no barrio de Zubieta, na cidade de Donostia (Guipúscoa), xunto ao hipódromo.

En 2004 acabou a última fase de construción da Cidade Deportiva do club vasco, que ten unha superficie de 70.000 m² de superficie e acolle os adestramentos do primeiro, segundo equipo e os equipos inferiores do fútbol base.

As instalacións contan cun aforamento de 2.500 espectadores, dispoñen de 7 campos, 4 de herba natural e 3 de herba artificial. Igualmente conta cunha sala de rehabilitación, ximnasio, sala de proxeccións e sala de prensa.

Orixinalmente este ía ser o lugar para construír o novo estadio da Real, que ademais sería unha das sedes do Mundial de España de 1982. Ao final por desavinzas co Concello non se chegou a construír e Donostia quedou sen Mundial.

## Instalacións 
*Campo Z-1 (José Luis Orbegozo) - Céspede natural - 105 x 68 metros.
*Campo Z-3 - Céspede natural - 80 x 30 metros.
*Campo Z-4 - Céspede artificial - 105 x 65 metros.
*Campo Z-5 - Céspede artificial - 105 x 68 metros.
*Campo Z-6 - Céspede natural - 105 x 68 metros.
*Campo Z-7 - Céspede natural - 105 x 68 metros.

## Véxase tamén 
*Real Sociedad de Fútbol
*Estadio Municipal de Anoeta
### Ligazóns externas 
* Sitio web oficial da Real Sociedad
Turborreactor

O **turborreactor** é un motor de chorro de aire usado principalmente en aviación. Consiste nunha turbina de gas cunha tobeira. A turbina de gas ten unha entrada de aire, un compresor, unha cámara de combustión e unha turbina (que acciona o compresor). O aire entra comprimido na cámara, quéntase e expándese pola combustión do combustible e entón é expulsado a través da turbina cara a tobeira sendo acelerado a altas velocidades para proporcionar a propulsión. Dous enxeñeiros, Frank Whittle no Reino Unido e Hans von Ohain en Alemaña, desenvolveron o concepto de xeito independente cara motores prácticos a finais dos anos 30.

Os turborreactores foron substituídos nos avións máis lentos por turbohélices debido a que estes teñen un mellor consumo de combustible. A velocidades medias, cando a hélice xa non é eficiente, os turbohélices foron substituídos por turboventiladors. O turboventilador é máis silencioso e ten un mellor consumo que o turborreactor. Os turborreactores aínda son comúns en mísiles de cruceiro de alcance medio, debido á súa alta velocidade de escape, á súa pequena área frontal, e á súa relativa simplicidade.

## Notas
Zaragoza Club Deportivo

O **Real Zaragoza Club Deportivo**, despois durante a República unicamente **Zaragoza Club Deportivo**, foi un equipo de fútbol español da cidade de Zaragoza, en Aragón. O club foi fundado en 1925, resultado da fusión entre a Real Sociedad Atlélica Stadium e o Zaragoza Foot-Ball Club. En 1932 fusionouse co Iberia Sport Club para formar o Zaragoza Foot-ball Club, actual Real Zaragoza.

## Historia 
Tras varias fusións e absorcións dos clubs anteriores ao **Real Zaragoza Club Deportivo**, este nace froito da fusión entre o Zaragoza Foot-Ball Club e a Real Sociedad Atlética Stadium, adoptando o recoñecemento de Real outorgado ao Stadium, e sen modificar a tradicional camisa vermella con pantalón azul do mesmo, continúan así sendo coñecidos os xogadores do Real Zaragoza CD como "os tomates". O Zaragoza tomate xogaba no Campo de la Torre de Bruil, tamén coñecido como Campo de la Calle Asalto, por estar situado no número 13 desta.

Na tempada de 1928/29 queda 5º no Grupo B da Segunda División, grupo transitorio da categoría na que só os dous primeiros clasificados quedarían en Segunda. Durante a tempada 1929/30 figuraría na Terceira División, pero retírase debido a problemas económicos. Durante a tempada 30/31 queda como 4º clasificado no Grupo II da Terceira División. Disputaría a tempada 1931/32 en Rexional, co nome de **Zaragoza Club Deportivo** debido á instauración da Segunda República Española. Moi endebedado e con numerosos acredores, é apartado da competición por falta de pagamento e despois dado de baixa na Federación Aragonesa de Fútbol, no mes de decembro de 1931.

Finalmente tras conversacións entre o club e o Iberia Sport Club, que tamén se atopaba en mala situación, fusiónanse para dar orixe o 18 de marzo de 1932 ao Zaragoza Foot-ball Club, nome orixinal do actual Real Zaragoza.

## Datos do club 
* **Tempadas en 1ª**: 0
* **Tempadas en 2ª**: 1
* **Tempadas en 3ª**: 2
* **Mellor posto na liga**: 5º (Grupo B da Segunda División, tempada 1928-29)

## Véxase tamén 
### Bibliografía
* *El sueño de ser grandes: Historia social del nacimiento del fútbol en Zaragoza, 1903-1936*. Pedro Ciria Amores. ISSN 2254-7606. Tesis doctoral. Universidad de Zaragoza. Facultad de Filosofía y Letras. Departamento de Historia Moderna y Contemporánea. Zaragoza, 2012. Texto completo
* *Zaragoza y su fútbol, un sentimiento histórico*. 2012, Pedro Ciria Amores. Artigo en *Rolde: revista de cultura aragonesa* (nº 141, p.&nbsp;1-19). Texto completo

### Outros artigos 
*Iberia Sport Club
*Real Zaragoza
Fundación Luís Tilve

A **Fundación Luís Tilve** é unha fundación constituída en 1989 e declarada fundación de interese galego pola Xunta de Galicia en 1991. A iniciativa da súa constitución atribúese ao secretario xeral da UGT-Galicia naquela época, Jesús Mosquera Sueiro, que despois foi presidente da Luís Tilve. Entre os obxectivos da fundación está a difusión da historia do movemento obreiro galego, singularmente da UGT.

Actualmente, a Fundación Luís Tilve ten a súa sede en Santiago de Compostela. Nas súas instalacións atópase un arquivo histórico do movemento obreiro, inscrito na Rede de Arquivos de Galicia.

## Notas 
## Véxase tamén
### Ligazóns externas 
* Fundación Luís Tilve
Fundación 10 de Marzo

A **Fundación 10 de Marzo** foi promovida polo sindicato CCOO de Galicia no ano 1991 ao abeiro da Lei de Fundacións de Interese Galego . O nome fai referencia aos sucesos do 10 de marzo de 1972, os cales son lembrados anualmente co gallo do Día da Clase Obreira Galega. Debido á súa orixe, o estudo do movemento obreiro galego forma parte dos obxectivos principais desta institución. 

## Presidentes 
1991-2013:

2013-2023: Xan María Castro Paz , exsecretario xeral de CCOO de Galicia.

## Notas 
## Véxase tamén
### Ligazóns externas 
* Web da Fundación 10 de Marzo
Serra Nevada, Estados Unidos de América

A **Serra Nevada** é unha cordilleira montañosa situada no estado de California, Estados Unidos de América, aínda que nalgúns lugares linda co estado de Nevada. O nome deste conxunto de montañas débese á descrición feita polo sacerdote español Pedro Font en abril do ano 1776.

Esta serra ten uns 640&nbsp;km de norte a sur e uns 110 de leste a oeste. Está localizada entre o Val Central de California e a Gran Cunca e pertence á gran Cordilleira Americana, que se estende dende Norteamérica até a Antártida pasando por Centroamérica e Suramérica. Os lugares máis importantes da cordilleira son o lago Tahoe que é o lago alpino máis grande de Norteamérica, o monte Whitney de 4421 m de altura que é o punto máis alto da serra e o Parque Nacional de Yosemite.

## Véxase tamén 
### Outros artigos 
* California
* Cordilleira Americana
Península de Alasca

miniatura|300px|Vista de satélite da península.
A **Península de Alasca** (en inglés:***Alaska Peninsula***) é unha península pertencente ao estado de Alasca, Estados Unidos que se estende uns 800&nbsp;km ao suroeste do estado. A península é prolongada polas illas Aleutianas, que marcan a separación entre o océano Pacífico e o mar de Bering. A península está bastante despoboada, estando formado ese grupo de poboación maiormente por indíxenas de Alasca que viven da pesca.

## Véxase tamén 
### Outros artigos 
* Alasca
Wout van Aert

miniatura|right|280px|van Aert nunha proba da Copa do Mundo.
**Wout van Aert**, nado en Herentals o 15 de setembro de 1994, é un ciclista profesional belga especialista na modalidade de ciclocrós que actualmente milita no equipo Profesional Continental do Veranda's Willems-Crelan.

Na súa modalidade principal, o ciclocrós, Wout ten 2 títulos mundiais consecuivos (2016 e 2017) e 2 campionatos belgas (2016 e 2017). En categorías inferiores tamén ten un campionato mundial sub-23, unha prata mundial xúnior e un europeo sub-23.

## Palmarés 
### Ciclocrós 
*:competición en curso

### Ruta 
## Véxase tamén 
### Outros artigos 
* Campionato do Mundo de Ciclocrós

### Ligazóns externas 
* Datos sobre Wout van Aert
Damien Magee

**Damien Magee**, nado o 17 de novembro de 1945 en Belfast, é un británico, expiloto de competición, de Irlanda do Norte. Participou en dous Grandes Premios do Campionato Mundial de Fórmula Un, debutou o 8 de xuño de 1975. Non anotou puntos de campionato.

A súa única saída nun Gran Premio do Campionato do Mundo foi en 1975 cando substituíu a Arturo Merzario en Williams para o Gran Premio de Suecia. Ao ano seguinte tratou de cualificar cun Brabham do equipo RAM no Gran Premio de Francia de 1976, pero non o conseguiu.

## Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén 
### Ligazóns externas 
*Profile at grandprix.com
A Castiñeira Vella

Como topónimo **A Castiñeira Vella** pode referirse a:

;En Galiza
***A Castiñeira Vella**, lugar da parroquia de Luneda, no concello da Cañiza;
***A Castiñeira Vella**, lugar da parroquia de Grandal, no concello de Vilarmaior.

## Véxase tamén
### Outros artigos
Jac Nellemann

**Jacob "Jac" Nellemann**, nado en Copenhagen o 19 de abril de 1944, é un expiloto de carreiras de Dinamarca.

## Traxectoria
Ao chegar á Fórmula Un en , a súa única participación foi no Gran Premio de Suecia de 1976, pilotando un Brabham correndo para o pequeno equipo RAM. Malia participar nas sesións de cualificación en dous coches, un BT42 e un BT44B, non puido cualificar. Estaba na lista de participación para a carreira do ano seguinte, pero non se presentou para a cualificación.

### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas 
;Referencias

## Véxase tamén 
### Ligazóns externas
Betanzos, Betanzos

**Betanzos** e tería aparecido antes do século III. O seu anterior topónimo, *Unctia*, podería significar ou ben unha poboación onde se atopa auga de calidade ou ben "bubas", ganglios infartados.

## Lugares e parroquias 
### Lugares de Betanzos 
### Parroquias de Betanzos 
## Notas 
## Véxase tamén 
### Outros artigos 
* Lugares de Betanzos
Castiñeiro Redondo

Como topónimo **Castiñeiro Redondo** pode referirse a:

;En Galiza
***Castiñeiro Redondo**, lugar da parroquia de Moar, no concello de Frades;
***Castiñeiro Redondo**, lugar da parroquia de Calvente, no concello de Oroso.

## Véxase tamén
### Outros artigos
*
The Who Sell Out

***The Who Sell Out*** é o terceiro álbum da banda inglesa de rock The Who, publicado o 15 de decembro de 1967 a través do selo Track Records no Reino Unido e de Decca Records nos Estados Unidos. É un álbum conceptual, formado como unha colección de cancións non relacionadas intercaladas con anuncios publicitarios e de servizo público falsos. O disco pretende ser unha emisión da radio pirata Radio London. Parte da ironía do título estaba en que The Who facían anuncios publicitarios durante ese período da súa carreira, algúns dos cales aparecen como canións extra no CD remasterizado.

A edición do álbum foi seguida por preitos debido á mención de intereses comerciais reais nos falsos anuncios e nas portadas do disco, e polos creadores dos *jingles* reais (de Radio London), que reclamaron que The Who usounos sen permiso; os *jingles* foran producidos por PAMS Productions de Dallas, Texas, que crearon milleiros de *jingles* identificadores de emisoras nos anos 60 e 70. Foi a compañía de desodorizantes Odorono a que se ofendeu porque o produtor Chris Stamp lle fixo unha petición de patrocinio. "I Can See for Miles" foi publicada como sinxelo e chegou ao número 10 das listas do Reino Unido e dos Estados Unidos.

## Listaxe de cancións 
Todos os temas compostos por Pete Townshend, agás onde se indique.

Os *jingles* entre as cancións aparentemente non teñen título oficial e non están listados por ningures no álbum orixinal, aínda que si aparecen no libreto na remasterización de 1995.

;Reedición de 1995

;Edición *deluxe* de 2009
Esta edición contén o álbum orixinal con mestura estéreo no disco 1, e con mestura mono no 2.

## Notas
Voo 182 de Air India

O **voo 182 de Air India** era un voo de Air India que operaba a ruta Toronto-Montreal–-Londres-Delhi. O 23 de xuño de 1985 o Boeing 747-237B que operaba o voo foi destruído por unha bomba a 31 000 pés de altura (9 400 m). Estrelouse no océano Atlántico mentres estaba no espazo aéreo irlandés. Foi o primeiro atentado con bomba nun 747. Morreron un total de 329 persoas, incluídos 268 cidadáns canadenses, 27 británicos e 24 indios. O incidente foi o máis grande asasinato en masa da historia do Canadá. Foi o ataque terrorista con máis mortos nun avión ata os atentados do 11 de setembro de 2001, e é tamén o atentado con bomba nun avión con máis mortes. O atentado do voo 182 de Air India ocorreu ao mesmo tempo que o atentado no aeroporto de Narita, en Tokyo. Os investigadores cren que os dous feitos estaban vinculados, e que os responsables buscaban un drobre atentado. Porén, a bomba en Narita estupou antes de que puidese ser cargada nun avión.

A policía canadense determinou que os principais sospeitosos do atentado eran membros do grupo militante Sikh Babbar Khalsa. Crese que o ataque foi unha represalia contra a India pola operación lvada a cabo polo seu exército, a operación Blue Star, para expulsar a varios centos de militantes Sikh que estaban dentro das instalacións do Templo Dourado e nas estruturas que o rodeaban. A operación fora ordenada polo goberno indio, encabezado por Indira Gāndhi. Aínda que un feixe de membros foron arrestados e xulgados, Inderjit Singh Reyat, un cidadán canadense, segue sendo a única persoa condenada por participar no atentado. Singh declarouse culpable de homicidio involuntario en 2003. Foi sentenciado a 15 anos de cadea por fabricar as bombas que estouparon no voo 182 e en Narita.

A investigación e proceso posterior durou case vinte anos e foi o xuízo máis caro da historia do Canadá, costando preto de 130 millóns de dólares canadenses. O Gobernador Xeral en 2006 nomeou o ex-xuíz da Corte Suprema John Major para dirixir unha comisión de investigación. O seu informe cmpletouse e publicouse o 17 de xuño de 2010. Este concluía que unha serie de erros do goberno d Canadá, da Policía Montada, e da Axencia de Intelixencia e Seguridade permitiran que o ataque terrorista tivese lugar.

## Notas
La La Land

***La La Land*** pódese referir a:

## Música 
* '**La La Land***, álbum de 1995 de Ed Hall.
* **"La La Land"*', canción de Shihad do álbum de 1996 *Shihad*.
* **"La-La-Land"**, canción de Big Daddy Kane do álbum de 1998 ''Veteranz' Day*.
* **"La La Land"**, canción de Green Velvet de 2001.
* **La-La Land Records**, discográfica estadounidense fundada en 2002.
* *'*La La Land***, álbum de 2007 de Wax Fang.
* **"La La Land"**, canción de Demi Lovato de 2008.
* **"La La Land"'*, canción de Aimee Allen do álbum de 2009 *A Little Happiness*.
* *'*La La Land***, álbum de 2010 de Plants and Animals.

## Cine e televisión
* ***La La Land***, serie de 2010 protagonizada por Marc Wootton.
* ***La La Land*''', filme de 2016 dirixido e escrito por Damien Chazelle.
Matt Ryan

**Matthew Thomas Ryan**, máis coñecido como **Matt Ryan**, nado o 17 de maio de 1985 en Exton, Pensilvania, é un xogador profesional estadounidense de fútbol americano que xoga como quarterback para os Atlanta Falcons da National Football League (NFL). Tras formarse no Boston College foi escollido en 2008 polos Falcons no terceiro lugar do draft da NFL. En 2016 foille outorgado o galardón como xogador máis valioso (MVP) da temporada.

## Traxectoria 
Fillo de Bernice e Michael Ryan, unha parella católica de ascendencia irlandesa, Ryan naceu o 17 de maio de 1985 en Exton, Pensilvania. Formouse no Asis William Penn Charter School de Filadelfia, onde xogou ao fútbol americano durante tres anos, gañando o premio ganó All-East. Alí tamén xogou ao baloncesto na posición de ala e ao béisbol como pitcher e shortstop en béisbol. Tras o seu paso polo instituto, Ryan uniuse ao Boston College para continuar a súa carreira e formación académica.

Tras acabar a súa etapa universitaria, Ryan foi seleccionado polos Atlanta Falcons no terceiro lugar da primeira rolda do draft da NFL de 2008, onde asinou un contrato de seis anos por valor de 72 millóns de dólares, 34 deses millóns garantidos. No seu primeiro ano no fútbol americano profesional gañou o título ao Rookie Ofensivo do Ano, sendo desde aquela un dos mellores quarterbacks da competición. Na cuarta xornada da temporada 2016, Ryan lanzou 503 iardas de pase conseguindo catro touchdowns, na que Julio Jones, o seu receptor principal, capturou 12 pases para 300 iardas e un touchdown, para a vitoria por 48-33 fronte os Carolina Panthers. Jones e Ryan convertéronse así no primeiro dúo de quarterback-receptor da historia da NFL en conseguir 500 iardas de pase e 300 de recepción nun mesmo partido. Esa mesma temporada, Ryan lidera aos Falcons á súa segunda participación na Super Bowl, onde se enfrontarán aos New England Patriots.

## Notas 
## Véxase tamén 
### Ligazóns externas 
* Ficha de Matt Ryan nos Atlanta Falcons
Santo Agostiño, Rubiais, Viana do Bolo

**Santo Agostiño** é un lugar da parroquia de Rubiais, no concello ourensán de Viana do Bolo na comarca de Viana. Segundo o IGE, en 2024 tiña 13 habitantes (7 homes e 6 mulleres).

## Toponimia 
O topónimo **Santo Agostiño** é un haxiotopónimo referido a Agostiño de Hipona e débese á presenza no lugar dunha capela baixo dita advocación.

## Lugares e parroquias 
### Lugares de Rubiais 
### Parroquias de Viana do Bolo 
## Notas 
## Véxase tamén 
### Outros artigos 
* Lugares de Viana do Bolo
Castelo de Abaixo

Como topónimo **Castelo de Abaixo** pode referirse a:

;En Galiza
***Castelo de Abaixo**, lugar da parroquia de Castelo no concello de Culleredo;
***Castelo de Abaixo**, lugar da parroquia de San Xurxo de Moeche no concello de Moeche.

## Véxase tamén
### Outros artigos
Trofeo Reyno de Navarra

O **Trofeo Reyno de Navarra**, coñecido ata 2006 como **Trofeo Ciudad de Pamplona**, era un torneo futbolístico de verán organizado polo Club Atlético Osasuna. Celebrábase no estadio El Sadar da cidade de Pamplona a finais de agosto. A última edición celebrouse en 2011.
## Historial 
## Palmarés 
## Notas 
## Véxase tamén 
*Club Atlético Osasuna
Retablo de Santo Domingo de Silos

***Santo Domingo de Silos entronizado como bispo*** é a obra máis coñecida do pintor español Bartolomé Bermejo. É un óleo sobre táboa, pintado entre 1474 e 1477. Mide 242&nbsp;cm de alto e 130 cm de ancho. Exhíbese no Museo do Prado de Madrid, ó cal chegou en 1920 por unha permuta co Museo Arqueolóxico Nacional.

## Descrición 
É unha táboa procedente de Daroca (Aragón). Foi encargada o 5 de setembro de 1474. É unha das obras máis impresionantes do período gótico polo seu gran tamaño e o xeirto co que está tratado a figura do santo, facendo desta peza unha das máis perfectas do fin do estilo hispano-flamengo. É a máis antiga das que se coñecen deste pintor, quen creou escola en Aragón, con seguidores tales como Martín Bernat e Miguel Ximénez.

É a táboa central dun retablo. As táboas laterais foron acabadas por Martín Bernat. Trátase dunha pintura de témpera sobre madeira. Ten gran tamaño, pouco común na pintura española deste período.

O tema é relixioso. Representa ó santo español Domingo de Silos, monxe que fundou o Mosteiro de Silos (Burgos) no século XI, sendo o seu primeiro abade.

## Véxase tamén 
### Bibliografía 
* Cirlot, L. (dir.), *Museo del Prado I*, Col. «Museos del Mundo», Tomo 6, Espasa, 2007. ISBN 978-84-674-3809-3, pág. 53
* Díaz-Padrón, M, «Bartolomé Bermejo», en el *Diccionario Larousse de Pintura*, vol. 1, Planeta-Agostini, 1987. ISBN 84-395-0649-X
* Lafuente Ferrari, E., *Historia de la pintura española*, Biblioteca básica Salvat, Salvat Editores y Alianza Editorial, 1971. ISBN 
* Monreal, L., *Grandes Museos*, Vol. 1, Planeta, 1975. ISBN 84-320-0460-X (obra completa)
* Artigo sobre o cadro na páxina web do Museo do Prado
O paso da lagoa Estixia

***O paso da lagoa Estixia*** ou ***Caronte cruzando a lagoa Estixia*** é quizais a obra máis famosa do pintor flamengo Joachim Patinir. Foi realizada cara ó ano 1520. É un cadro sobre táboa de 64&nbsp;cm de alto e 103 cm de ancho. Consérvase no Museo do Prado de Madrid, España.

Esta pintura representa o tema clásico relatado por Virxilio na súa *Eneida* (libro 6, verso 369) e por Dante no *Inferno* (libro 3, verso 78) no centro do cadro dentro das tradicións cristiás do Xuízo Final e o *Ars moriendi.*

A figura máis grande da barca é Caronte, quen «pasa as almas dos mortos a través das portas do Hades» (Smith 320). O pasaxeiro na barca, demasiado pequeno para distinguir as súas expresións, é unha alma humana decidindo entre o Ceo, á súa dereita (a esquerda do espectador), ou o Inferno, á súa esquerda. A lagoa Estixia divide a pintura polo centro. É un do catro ríos do mundo subterráneo que pasa pola parte máis profunda do inferno. No lado esquerdo da pintura está a fonte do Paraíso, o manancial do que xorde o río Leteo a través do Ceo: «a auga do Leteo ten o poder de facer que un esqueza o pasado e concede a eterna mocidade» (Battistini 210). No lado dereito da composición está a visión que Patinir ten do Inferno, que se debe amplamente ás influencias do Bosco. Adapta a descrición do Hades, en que, «segundo o escritor grego Pausanias, unha das portas estaba situada no extremo meridional do Peloponeso, nunha enseada aínda visible no cabo Matapan» (Battistini 213). En fronte das portas está Cérbero, un can de tres cabezas, que garda a entrada da porta e asusta a todas as almas potenciais que entran no Hades. 

A alma da barca ó final elixe o seu destino mirando cara ao Inferno e ignorando o anxo na beira do río no Paraíso que lle fai acenos para que se achegue ó máis dificultoso carreiro que leva ó Ceo (Devisscher).

## Véxase tamén 
### Outros artigos 
* Arte da Idade Moderna
### Bibliografía 
*Battistini, Matilde. *Symbols & Allegories in Art: The Hereafter*. Os Ánxeles: The J. Paul Getty Museum, 2005. 210, 212-13. 
*Devisscher, Hans. "Patinir, Joachim" *Grove Art Online*. Oxford University Press, [acceso 6-9-2007]. 
*Smith Chipps, Jeffery. *The Northern Renaissance*. Phaidon. Arts & Ideas, 2004. 321.

### Ligazóns externas
* Ficha no Museo do Prado
Mesa dos pecados capitais

A ***Mesa dos pecados capitais*** é un cadro de Hieronymus Bosch, o Bosco, ou dun seguidor do mestre. É un óleo sobre táboa cuxo primeiro destinatario e función descoñécense. Ó servirse como soporte de madeira de chopo, máis lixeira que a habitual madeira de carballo, non foi posible datar a antigüidade da táboa por dendrocronoloxía e, como as restantes obras da contorna do Bosco, a data da súa creación é discutida, aínda que vestidos e outros detalles como o debuxo subxacente, apuntan ós últimos anos de vida do pintor. A sinatura, «Jheronimus bosch» é presumiblemente auténtica. Mide 119,5&nbsp;cm de alto e 139,8 cm de ancho. Exhíbese no Museo do Prado de Madrid, como depósito de Patrimonio Nacional.

## Historia 
Esta táboa foi adquirida polo monarca Filipe II de España antes de 1560 e depositada no mosteiro do Escorial coa primeira entrega de obras artísticas en 1574. Trasladouse ó Museo do Prado durante a Guerra Civil española pola Xunta Delegada de Incautación, Protección e Salvamento do Tesouro Artístico de Madrid. Felipe de Guevara ocupouse da *Mesa* con moitos eloxios nos seus *Comentarios da pintura* de cara a 1560. Guevara referíase a ela nunha pasaxe polémica no que, tratando das «cousas de Boshc» e dirixíndose ó monarca propietario da Mesa, falaba tamén dun imitador da obra do Bosco, tan devoto do mestre que asinaba as súas obras co seu nome, atribuíndo a *Mesa* ó discípulo, aínda que no Escorial estivo sempre atribuída ó propio Bosco.

Os estudos técnicos realizados no Museo do Prado con motivo do quinto centenario da morte do pintor, completando os estudos técnicos realizados en 1987 e 2001 por Carmen Garrido e Roger Van Schoute, permiten confirmar a autoría do Bosco.

## Notas 
## Véxase tamén 
### Bibliografía en castelán 
* 
*Monreal, L., *Grandes Museos*, Vol. 1, Planeta, 1975. ISBN 84-320-0460-X (obra completa)
*Carrassat, P.F.R., *Maestros de la pintura*, Spes Editorial, S.L., 2005. ISBN 84-8332-597-7
*Romano, E. (dir.), "Bosco", *"Los grandes genios del arte",* n.º 25, Unidad Editorial, S.A., 2005, ISBN 84-89780-69-2
*Cirlot, L. (dir.), *Museo del Prado I*, Col. «Museos del Mundo», Tomo 6, Espasa, 2007. ISBN 978-84-674-3809-3, pp.&nbsp;158–159
*Ilsink, Matthijs; Koldeweij, Jos (2016). Hieronymus Bosch: Painter and Draughtsman – Catalogue raisonné. Yale University Press. p.&nbsp;504. ISBN 978-0-300-22014-8.
### Ligazóns externas 
*Artigo no sitio web do Museo do Prado, .
*Análise da obra, .
O triunfo da Morte

***O triunfo da Morte*** (en ) é unha das obras máis coñecidas do pintor flamengo Pieter Brueghel o Vello. Un óleo sobre táboa de 117&nbsp;cm de alto x 162&nbsp;cm de ancho, pintado cara ó ano 1562. Escola flamenga do século XVI.

Pertenceu á colección de pinturas da casa real española dende 1746-1759, cando foi adquirida por Isabel de Farnesio para o Palacio da Granxa. Dende 1827 forma parte da colección do Museo do Prado (Madrid).

## Notas 
## Véxase tamén 
### Bibliografía 
*Cirlot, L. (dir.), *Museo del Prado I*, Col. «Museos del Mundo», Tomo 6, Espasa, 2007. ISBN 978-84-674-3809-3, pp.&nbsp;180–181
*Monreal, L., *Grandes Museos*, Vol. 1, Planeta, 1975. ISBN 84-320-0460-X (obra completa)
*Olivar, M., *Cien obras maestras de la pintura*, Biblioteca Básica Salvat, 1971. ISBN 84-345-7215-X
*Artigo sobre este cadro na páxina web do Museo do Prado.
Autorretrato de Dürer (Prado)

Este ***Autorretrato*** (en ) é o segundo dos tres autorretratos creados polo pintor alemán Albrecht Dürer. É un óleo sobre táboa, pintado en 1498. Mide 52&nbsp;cm de alto e 41 cm de ancho, sendo así o máis pequeno dos seus autorretratos. Exhíbese no Museo do Prado de Madrid. No catro Dürer elévase a si mesmo á clase social que el cría merecía un artista da súa habelencia. Dürer represéntase nun interior baixo un arco, de medio corpo e xirado cara ó espectador. Pintado despois da súa primeira viaxe a Italia, a presenza de Dürer domina o espazo pictórico, dende o seu sombreiro, que case chega até a parte superior do lenzo, até o seu brazo colocado no bordo inferior, onde repousan os seus dedos vestidos en finas luvas.

## Historia 
Albrecht Dürer, fillo dun ourive húngaro que se estabeleceu en Núremberg, é o máximo representante do Renacemento en Alemaña. Este *Autorretrato* pintouno en 1498, un ano trascendente para a súa carreira: é o mesmo ano no que publicou a súa famosa serie de gravados do *Apocalipse*, entallada en xilografía. Regresara da súa primeira viaxe a Italia, o cal se nota no estilo deste cuadro: obsérvase a influencia da escola veneciana e lombarda, en particular, de Giovanni Bellini.

En 1636, este cadro foi o agasallo do concello de Núremberg a Carlos I de Inglaterra, xunto cun retrato do pai do artista ós 70 anos de idade, que xeralmente se lle atribúe (National Gallery de Londres). Contra o 1648, o gravador Wenzel Hollar reproduciu o *Autorretrato* con augaforte; esta copia amosa a efixie en posición invertida.

Cando Carlos I foi xulgado e decapitado en 1649, os seus bens vendéronse en poxa e o autorretrato de Dürer foi adquirido (mediante intermediarios) por Filipe IV de España. Permaneceu na colección real española até a apertura do Museo do Prado.

## Cultura popular 
En 2012, a oficina de turismo de Nürnberg encargou un xoguete de Playmobil baseado na pintura para ser vendido como suvenir.

## Notas 
## Véxase tamén 
### Bibliografía 
* Bailey, Martin. *Dürer*. Londres: Phidon Press, 1995. 
* Brion, Marcel. *Dürer*. Londres: Thames and Hudson, 1960
* Sturge Moore, Thomas. *Albert Dürer*. Kessinger Publishing, 2004.
Brema

A **brema** (***Abramis brama***) é unha especie de peixe de auga doce pertencente á familia dos ciprínidos (Cyprinidae) que habita nos ríos e lagos de Irlanda, Reino Unido, centro e norte de Europa, e Rusia.
## Aspecto e anatomía 
O seu corpo está comprimido lateralmente; no dorso presenta unha xiba algo marcada no seu parte anterior. Normalmente mide entre 40 e 60 cm de lonxitude con pesos de 2-3 kg. A lonxitude máxima é de 90&nbsp;cm e en Alemaña capturouse en 2000 un exemplar de 85&nbsp;cm e 7&nbsp;kg de peso. Os exemplares de máis de 70&nbsp;cm son raros, e só se dan en lugares específicos cunha poboación baixa de pláticas. esquerda|miniatura|247x247px|Brema dourada enriba e brema común embaixo.

É unha especie moi común en augas estancadas ou de curso lento, con fondos arxilosos ou lamosos, aínda que tamén está presente en estuarios (mar Báltico) e augas salobres (mar Caspio e Aral). Aliméntanse de bivalvos, larvas de mosquitos e vermes. A época de desova ocorre entre maio e xuño, en augas ricas en vexetación; os machos presentan durante este período tubérculos brancos ou amarelos sobre a cabeza e a parte anterior do corpo. A súa carne é consumida como alimento.

## Pesca 
[miniatura|259x259px|Brema común en [Praga.]]
En moitos países do norte de Europa é un dos peixes máis apreciados polos pescadores deportivos, debido á súa abundancia e a que, en proporción ao seu tamaño, non é moi loitador nin dificíl de extraer vivo, o cal o converte en obxectivo ideal en competicións deportivas.

## Notas 
## Véxase tamén 
### Outros artigos 
* Carpa vermella
* *Ctenopharyngodon idella*